同姜氾水題裴司馬東齋
作者：劉長卿
朝代：唐

paragraphs: 不記鄱陽郡，俱因謫官過。
白雲心已矣，滄海意如何？
蔾杖全吾道，榴花養太和。
春風騎馬醉，江月釣漁歌。
步履侵苔廨，頃冠拂薜蘿。
遠山終日在，芳草傍人多。
莫學靈均悵，愁竟楚水波。
（《新撰類林鈔》卷四，據小川環樹錄文。
）（按：《全唐詩》卷一四九收此詩，題作《同姜濬題裴式微餘干東齋》。
內容大異，今重錄。
）。